فيل البيبي، Sheila، اتنقلت برا Belfast Zoo عشان كانوا خايفين انها ممكن تتضرب من القنابل في وقت Belfast Blitz سنة 1941.
كانت من المحظوظين. حيوانات كتير اتقتلت عشان كانوا خايفين انهم يهربوا في وقت القصف ويهاجموا الناس. من ضمنهم نمر، دب اسود، ديب، بطريق، واتنين دببة قطبية.
بس Sheila اتمشت في الشارع مع حراس الحديقة لحد بيت قريب، وست استقبلتها وخلتها في الجنينة بتاعتها كام شهر لحد ما القصف خلص.
محدش يعرف مين الست دي وكل اللي الحديقة تعرفه عنها انها "ملاك الفيل". دلوقتي والحديقة بتحتفل بعيد ميلادها ال75، الناس قرروا يحاولوا يلاقوا اللي انقذت الفيل. Mark Challis هو مدير Belfast Zoo. شرح شوية عن قصة Sheila.
"احنا عارفين ان Sheila، الفيل اللي كان في الحديقة في الوقت ده، عاشت فترة مع ست قريبة من الحديقة وعندنا صورة حلوة واحدة، تقدروا تشوفوها على موقع الحديقة بتاعنا."
"في الصورة تقدر تشوف الفيل مع الست في جنينة بيتها الخلفية ودا تقريباً كل اللي نعرفه. فاحنا بنحاول نلاقي معلومات اكتر ومش متأكدين حتى لو الست لسه عايشة النهاردة، بس يمكن قرايبها او حد هيتعرف على ضهر البيت ده ونقدر نكمل تفاصيل القصة دي."
بعد ما القصف خلص، Sheila رجعت الحديقة وعاشت ربع قرن كمان. ماتت بسبب مرض جلدي سنة 1966.
ايه المعلومات اللي الناس عارفينها عن "ملاك الفيل"؟
كانت بتمتلك موقع حديقة حيوان. كانت عايشة قريب من الحديقة. لسه عايشة. قرايبها عايشين في بيتها القديم.